उन्होंने अनिल कुंबले के कारनामे को दोहराते हुए 1 पारी में 10 विकेट झटके हैं. सिंह ने यह कारनामा एक घरेलू मैच में शनिवार को कर्नल सीके नायुडू अंडर-23 टूर्नामेंट के एक मैच के दौरान किया. इस युवा स्पिनर ने मणिपुर के खिलाफ एक पारी में 10 विकेट झटके. सिदाक सिंह मुंबई के रहने वाले हैं. वह पुडुचेरी के साथ आउटस्टेशन खिलाड़ी के तौर पर खेल रहे हैं. उन्होंने अपनी धारदार गेंदबाजी की बदौलत मणिपुर को महज 71 रनों पर ढेर कर दिया. उन्होंने इस दौरान 17.5 ओवरों में 7 मेडन डालते हुए 31 रन देकर 10 विकेट झटके.